str. Pictor Arthur Verona nr. 19

010312 București

sector 1 | România

**T:** +40 (0) 21 317 26 34

**F:** +40 (0) 21 317 26 34

**E:** office@oar.archi

**W:** www.oar.archi

**NORME METODOLOGICE PRIVIND FINANŢAREA DE OFERTE CULTURALE ȘI PROIECTE EDITORIALE DIN TIMBRUL ARHITECTURII**

**Art. 1**

Ordinul Arhitecților din România, denumit în continuare Ordinul, acordă finanțări nerambursabile din timbrul arhitecturii, în cadrul sesiunilor de evaluare și selecție, pentru oferte culturale și proiecte editoriale, potrivit prezentelor norme.

**Art. 11 Definiții**

(1) În înțelesul prezentelor norme termenul **ofertă culturală** desemnează propunerea de producere sau exploatare a unui bun cultural elaborată de solicitant sub una dintre următoarele forme:

a) **program cultural**: un ansamblu de proiecte culturale sau un ansamblu de proiecte și acțiuni culturale, anual sau multianual încadrat unei teme și în urma căruia rezultă unul sau mai multe bunuri culturale;

b) **proiect cultural**: o sumă de activități specifice într-un domeniu cultural sau o sumă de acțiuni culturale structurate unitar în urma căruia rezultă un bun cultural, care nu intră în categoria proiectelor editoriale;

c) **programe de tip anuală de arhitectură**: desemnează un program cultural periodic al filialelor teritoriale ale OAR de promovare a arhitecturii de calitate printr-o expoziție-concurs cu acordare de premii, precum și printr-o serie de evenimente menite să promoveze și/sau să problematizeze imaginea profesiei în societate.

Aceste programe se pot organiza anual sau la intervale mai mari de timp: bienale, trienale etc.

d) **acțiune culturală**: prezentarea publică a rezultatului unei/unor activități în urma căreia rezultă un bun cultural de tip eveniment;

e) **itinerarea de expoziții**: acțiune culturală, sau o serie de acțiuni culturale, tip eveniment, prin care se prezintă bunuri culturale deja existente.

(2) Prin **proiect editorial** se înțelege realizarea unei lucrări (cărți sau reviste) în domeniul arhitecturii și disciplinelor conexe și implică un set de operațiuni/activități precum elaborarea, traducerea, editarea, tehnoredactarea, ilustrarea, tipărirea și publicarea acestora, inclusiv în format digital, offline și online;

(3) Prin **proiect multianual** se înțelege proiectul cultural sau editorial de anvergură, cu premise de sustenabilitate, pentru implementarea căruia este necesară acordarea finanțării nerambursabile și a cărui durată este cuprinsă între 13 și 24 de luni.

(4) La propunerea Colegiului director OAR și cu aprobarea Consiliului național OAR se pot defini noi tipuri de oferte culturale, care pot fi finanțate în cadrul sesiunilor de evaluare și selecție. Ofertele culturale vor respecta destinațiile prevăzute la art. 3 din legea 35/1994, republicată.

(5) Pentru ofertele culturale și proiectele editoriale stabilite potrivit alin. (4) se poate decide o metodologie de solicitare a finanțării prin intermediul unei hotărâri a Colegiului director OAR, care va fi aprobată de Consiliul Național.

**Art. 2 Destinatari**

(1) Finanţarea nerambursabilă se acordă pentru susținerea ofertelor culturale, altele decât programele de tip anuale de arhitectură, inițiate și desfășurate de:

a) filialele teritoriale ale Ordinului, prin intermediul cărora se pot derula și proiecte inițiate de orice arhitect sau grupuri de arhitecţi, societăți comerciale sau de instituţii publice de cultură ori educație (în baza unui acord de parteneriat încheiat intre aceste entitățiși una sau mai multe filiale teritoriale ale Ordinului);

b)organizații neguvernamentale fără scop patrimonial, constituite în conformitate cu prevederile legale care au activitate într-un domeniu cultural care promovează arhitectura;

c) operatori culturali constituiți ca persoane fizice autorizate cu activitate într-un domeniu cultural care promovează arhitectura.

(11) Finanțarea nerambursabilă se acordă pentru susținerea programelor de tip anuale de arhitectură inițiate și desfășurate de filialele teritoriale ale Ordinului;

(2) Finanțarea nerambursabilă se acordă pentru susținerea proiectelor editoriale inițiate și desfășurate de:

a) filialele teritoriale ale Ordinului care, potrivit regulamentului de organizare, desfășoară activități editoriale în condițiile legii;

b) edituri constituite ca societăți comerciale;

c) organizații neguvernamentale sau societăți comerciale care, potrivit statutului, desfășoară activități editoriale în condițiile legii;

d) instituții publice din domeniul educației de arhitectură care, potrivit statutului, desfășoară activități editoriale în condițiile legii.

(3) Nu sunt eligibile instituții sau organizații la care membrii Colegiului director al Ordinului sau angajații Ordinului fac parte, pe durata exercitării mandatului respectiv a raporturilor de muncă, din organele de conducere.

**Art.3 Principii generale**

Principiile care stau la baza finanțării proiectelor culturale sunt:

a) susținerea culturii arhitecturale;

b) egalitatea de șanse;

c) transparența procesului de selecție, evaluare și acordarea finanțării ofertelor culturale și proiectelor editoriale;

d) stimularea competiției și recunoașterea valorii;

e) stimularea capacității organizaționale și de dezvoltare de parteneriate cu alți actori

locali, inclusiv sponsori;

f) stimularea apropierii dintre arhitect și publicul larg prin explorarea unor dimensiuni

noi ale profesiunii și deschiderea către abordarea pluridisciplinară.

**Art. 4 Principii de organizare**

(1) Acordarea de finanțări se realizează pe bază de selecție și evaluare a proiectelor propuse.

(2) Evaluarea proiectelor și acordarea de finanțare se face de către comisii propuse de

Colegiul director și numite de Consiliul național, astfel:

a) comisia/comisiile pentru oferte culturale;

b) comisia/comisiile pentru proiecte editoriale;

c) comisia/comisiile pentru proiecte multianuale.

(3) Sesiunile de selecție, evaluare și acordare a finanțării se stabilesc prin hotărâre a Colegiului director.

(4) Hotărârea Colegiului director cuprinde, în mod obligatoriu, următoarele:

a) calendarul sesiunii de acordare a finanțării;

b) reguli și proceduri privind transmiterea documentației ~~de concurs~~ prevăzută în prezentele norme;

c) categoriile de oferte culturale și proiecte editoriale pentru care se oferă finanțare;

d) domeniile în care se acordă finanțare;

e) componența comisiilor de selecție, evaluare și acordare a finanțării, precum și a

comisiilor de contestații;

f) sumele disponibile pentru finanțare.

(5) Finanțările nerambursabile acordate din bugetul timbrului nu pot fi utilizate pentru activități generatoare de profit.

(6) Pentru activitatea desfășurată în cadrul comisiilor, membrii acestora sunt remunerați în baza unor contracte încheiate în condițiile legii.

(7) Fiecare comisie are secretariat, suport juridic și financiar-contabil care este asigurat de către Ordin.

(8) Prezentele Norme Metodologice se completează cu Ghidul aplicantului, document redactat de OAR în sprijinul celor care solicită finanțări din timbrul de arhitectură.

**CAPITOLUL II – CONDIȚII DE ACORDARE A FINANȚĂRII**

**Art. 5 Condiții de eligibilitate**

(1) Pentru a putea participa la selecție, solicitantul trebuie să îndeplinească cumulativ

următoarele condiții:

a) este persoană juridică sau, după caz, persoană fizică autorizată, înființată potrivit legii, și îndeplinește condițiile de la art. 2;

b) nu are datorii către bugetul de stat, bugetul asigurărilor sociale de stat, bugetul asigurărilor sociale de sănătate, bugetele locale sau fondurile speciale;

c) a respectat obligațiile asumate prin contractele anterioare de finanțare nerambursabilă de la Ordin, dacă este cazul;

d) face dovada surselor de cofinanțare.

(2) Nivelul minim al cofinanțării trebuie să fie de 10%, din surse atrase și/sau din contribuție proprie.

(3) Dovada cofinanțării se face prin documente justificative sau prin declarație pe propria răspundere ~~(anexa nr. 8)~~ prin care solicitantul se angajează să atragă suma corespunzătoare până la finalizarea proiectului și întocmirea raportului final.

*(4)**Dovada cofinanțării pentru contribuția proprie mai mare de 10% se va realiza exclusiv cu documente justificative.*

**Art. 51**

În cazul proiectelor multianuale selectate, finanțarea se acordă pentru toată perioada de desfășurare a proiectului, virarea tranșelor anuale, în limitele prevăzute inițial, urmând a fi condiționată de transmiterea raportului de activitate și financiar al anului precedent, întocmit potrivit anexei nr. 11 și a cererii de finanțare pentru noul an.

**Art. 6 Documentație pentru programe/proiecte/acțiuni culturale**

(1) Documentația de solicitare a finanțării pentru un proiect cultural va conține următoarele:

a) cererea de finanțare pentru programe/proiecte culturale, completată potrivit modelului din anexa nr. 1;

b) bugetul de venituri și cheltuieli al proiectului propus, conform cu anexa nr. 5, ~~care se completează în format electronic~~;

c) CV-urile scurte, de max. 1 pagină, ale coordonatorului de proiect și ale cel mult altor 2 persoane implicate în proiect, la alegere;

d) solicitanții debutanți, ale căror CV-uri pot fi încă nerelevante pentru proiect, pot completa CV-urile cu 1-2 scrisori de recomandare, conform cu anexa nr. 7;

e) acordurile de parteneriat ale solicitantului finanțării cu filiale teritoriale ale Ordinului, ONG-uri, instituții și/sau societăți comerciale, care cuprind: statutul juridic, scurtă descriere, rolul în proiect, detalii despre participarea financiară sau în natură;

f) maximum 6 pagini A4 cu imagini și/sau texte la alegere, relevante pentru performanțele solicitantului și/sau pentru calitatea proiectului propus;

g) certificat de atestare fiscală a Solicitantului emis de ANAF (copie);

h) dovada din care să rezulte titlul cu care sunt folosite spațiile, doar în cazul în care proiectul propus nu se desfășoară la sediul solicitantului;

i) ultimul extras de cont bancar al organizației solicitante;

j) dovada altor surse de finanțare proprii sau atrase, sau, după caz, declarația pe propria răspundere prin care solicitantul se angajează să atragă suma corespunzătoare până la întocmirea raportului final, *sub rezerva Art.5, alineat 4.*

k) declarație pe propria răspundere privind corectitudinea datelor prezentate, conform anexei nr. 8,

l) acord privind prelucrarea datelor cu caracter personal, conform anexa nr. 15.

(2) Documentele prevăzute la alin. (1) lit. e) și h) sunt opționale, sub rezerva că existența acestora la dosarul aplicantului poate contribui la punctajul final acordat de comisiile de selecție și evaluare.

**Art. 7 Programe de tip anuală de arhitectură**

(1) Documentația de solicitare a finanțării pentru un program de tip anuală, bienală, trienală de arhitectură va conține următoarele:

a) cererea de finanțare pentru programe tip anuală de arhitectură, completată potrivit

modelului din anexa nr. 2;

b) bugetul de venituri și cheltuieli al proiectului propus, conform cu anexa nr. 5, ~~care se completează obligatoriu în format electronic;~~

c) CV-urile scurte, de max. 1 pagină, ale coordonatorului de program și ale cel mult altor 2 persoane implicate în program, la alegere;

d) hotărârea Colegiului director teritorial prin care se aprobă proiectul;

e) acordurile de parteneriat ale filialei cu alte filiale, organizații, instituții și/sau societăți comerciale, care cuprind: statutul juridic, scurtă descriere, rolul în proiect, detalii despre participarea financiară sau în natură;

f) maximum 6 pagini A4 cu imagini și/sau texte la alegere, relevante pentru performanțele filialei/filialelor și/sau pentru calitatea programului propus;

g) certificat de atestare fiscală a Solicitantului emis de ANAF (copie);

h) ultimul extras de cont bancar al filialei solicitante,

i) dovada din care să rezulte titlul cu care sunt folosite spațiile, în cazul în care evenimente din cadrul programului nu se desfășoară la sediul filialei;

*j)* dovada altor surse de finanțare proprii sau atrase, sau, după caz, declarația pe propria răspundere prin care solicitantul se angajează să atragă suma corespunzătoare până la finalizarea proiectului și întocmirea raportului final*, sub rezerva Art.5, alineat 4.*

k) declarație pe propria răspundere privind corectitudinea datelor prezentate, conform anexei nr. 8.

l) acord privind prelucrarea datelor cu caracter personal, conform anexa nr. 15.

(2) Documentele prevăzute la alin. (1) lit. e) și i) sunt opționale, sub rezerva că existența acestora la dosarul aplicantului poate contribui la punctajul final acordat de comisiile de selecție și evaluare.

**Art. 8 Itinerare de expoziții**

(1) Documentația de solicitare a finanțării pentru itinerarea unei expoziții va conține următoarele:

a) cererea de finanțare pentru itinerare expoziții completată potrivit modelului din anexa nr. 3;

b) bugetul de venituri și cheltuieli al proiectului, conform cu anexa nr. 5, ~~care se completează în format electronic~~;

c) CV-urile scurte, de max. 1 pagină, ale coordonatorului de proiect și ale cel mult altor 2 persoane implicate în proiect, la alegere;

d) solicitanții debutanți, ale căror CV-uri pot fi încă nerelevante pentru proiect, pot completa CV-urile cu 1-2 scrisori de recomandare, conform anexei nr. 7;

e) acordurile de parteneriat ale Solicitantului cu organizații neguvernamentale fără scop patrimonial sau instituții, care cuprind: rolul în proiect, detalii despre participarea financiară sau în natură;

f) maximum 6 pagini A4 cu imagini relevante pentru ilustrarea expoziției și a

propunerii /propunerilor de expunere la destinație/destinații;

g) certificat de atestare fiscală a Solicitantului emis de ANAF (copie);

h) ultimul extras de cont bancar al organizației solicitante;

i) dovada din care să rezulte titlul cu care sunt folosite spațiile care vor găzdui expoziția;

j) dovada altor surse de finanțare proprii sau atrase, sau, după caz, declarația pe propria răspundere prin care solicitantul se angajează să atragă suma corespunzătoare până la finalizarea itinerării și întocmirea raportului final*, sub rezerva Art.5, alineat 4.*

k) declarație pe propria răspundere privind corectitudinea datelor prezentate, conform anexei nr. 8.

l) acord privind prelucrarea datelor cu caracter personal, conform anexa nr. 15.

(2) Documentele prevăzute la alin. (1) lit. e) și i) sunt opționale, sub rezerva că existența acestora la dosarul aplicantului poate contribui la punctajul final, acordat de comisiile de selecție și evaluare.

**Art. 9 Proiecte editoriale**

(1) Documentația de solicitare a finanțării pentru un proiect editorial va conține următoarele:

a) cererea de finanțare pentru proiecte editoriale, completată potrivit modelului din anexa nr. 4;

b) fișa de calcul economic – antecalcul și, respectiv postcalcul a proiectului editorial potrivit modelului din anexa nr. 6, după editarea integrală a publicației);

c) catalog editorial privind publicațiile din domeniul arhitecturii și al disciplinelor conexe, din anul anterior, în cazul editurilor;

d) ultimele 2 numere, în cazul revistelor;

e) CV-urile scurte, de max. 1 pagină, ale autorului/autorilor, în cazul cărților de autor,

sau ale coordonatorului, în cazul revistelor sau volumelor colective;

f) solicitanții debutanți, ale căror CV-uri pot fi încă nerelevante pentru proiect, poate fi

completată cu 1-2 scrisori de recomandare, conform anexei nr. 7 sau cu alte materiale informative cu privire la personalități implicate în proiectul editorial;

g) certificat de atestare fiscală a Solicitantului emis de ANAF(copie);

h) ultimul extras de cont bancar al organizației solicitante

i) copie a contractului prin care editorul a obținut drepturile de autor în vederea editării titlurilor pentru care solicită finanțare; în cazul reeditării unui titlu, editorul va preciza ediția/edițiile anterioare, după caz, indiferent de editura la care s-a publicat ediția anterioară;

*j)* dovada altor surse de finanțare proprii sau atrase, sau, după caz, declarația pe propria răspundere prin care solicitantul se angajează să atragă suma corespunzătoare până la finalizarea proiectului și întocmirea raportului final, *sub rezerva Art.5, alineat 4.*

k) declarație pe propria răspundere privind corectitudinea datelor prezentate, conform

anexei nr. 8.

l) acord privind prelucrarea datelor cu caracter personal, conform anexa nr. 15

(2) Documentul prevăzut la alin. (1) lit. i) poate fi transmis ulterior momentului de solicitare a finanțării, dar nu mai târziu de 10 zile de la obținerea finanțării din timbrul de arhitectură.

**Art. 10 Selecția dosarelor**

(1) Toate solicitările primite vor fi verificate de secretariatul comisiei aferente, acesta având suport juridic și financiar-contabil și vor fi supuse evaluării numai cele care întrunesc următoarele condiții:

a) solicitantul întrunește condițiile de eligibilitate prevăzute la art. 5;

b) documentația care însoțește cererea conține toate elementele prevăzute la art. 6 pentru proiecte culturale sau la art. 7 pentru programe tip anuală sau la art. 8 pentru itinerarea de expoziții sau la art. 9 pentru proiecte editoriale;

c) proiectele sunt în domeniile stabilite de Hotărârea Colegiului director prevăzută la art. 4 alin. (3);

(2) Nu vor fi supuse evaluării ofertele culturale și proiectele editoriale aflate în una dintre

situațiile:

a) documentația trimisă este incompletă și nu respectă prevederile art. 6 pentru proiecte culturale sau art. 7 pentru programe tip anuală sau art. 8 pentru itinerarea de

expoziții sau art. 9 pentru proiecte editoriale;

b) solicitanții au conturile bancare blocate;

c) solicitanții au prezentat declarații inexacte.

(3) Nu vor fi supuse evaluării ofertele culturale și proiectele editoriale înaintate de aplicanți care au primit în trecut finanțare din timbrul de arhitectură și nu au prezentat raportările aferente proiectelor desfășurate în temenele contractuale, fără motive întemeiate.

**CAPITOLUL III – CRITERII DE EVALUARE**

**Art. 11**

(1) Evaluarea programelor/proiectelor/acțiunilor culturale şi acordarea finanțării se va face pe baza următoarelor criterii:

a) **C1: calitatea și coerența propunerii– 40%** – evaluează proiectul punând în relație

obiectivele/scopurile, calitatea argumentării, adecvarea la obiective, originalitatea și inventivitatea, fezabilitatea, tipurile de acțiuni/activități propuse, realismul planificării acestora, semnificația scopurilor și proiectului pentru cultura arhitecturală și vizibilitatea ei publică.

- Practic, evaluează răspunsurile la întrebările: ce vrea să facă? de ce? pentru cine?

cu cine? cum/prin ce mijloace? ce promovează, cui și cum?

b) **C2: relevanța proiectului pentru mediul căruia i se adresează – 20%** –

evaluează semnificația și impactul proiectului pentru cultura/comunitatea arhitecturală

și/sau mai largă: relevanța în timp a proiectului/impactul așteptat la publicul țintă, imediat sau pe termen lung; promisiunile proiectului; căile viitoare de acțiune pe care

le deschide; capacitatea proiectului de a promova profesia și valențele acesteia în fața publicului; capacitatea proiectului de a reliefa calitatea mediului de arhitectură (profesioniști, mediu construit, lucrare de arhitectură); importanța pentru evoluția

viitoare a solicitanților etc.

c) **C3: performanța și credibilitatea solicitanților – 20%** – evaluează

probabilitățile/promisiunile solicitanților de a duce proiectul la bun sfârșit:

- experiența solicitantului (echipa), așa cum reies din componența echipei, cv-uri, parteneri și din documentele la alegere;

- încrederea pe care o inspiră solicitantul (echipa), așa cum reiese și din recomandările pe care le prezintă în dosar, în cazul debutanților;

d) **C4: corectitudinea și adecvarea bugetului la scopuri – 20%** evaluează priceperea și realismul solicitanților în estimarea și dozarea resurselor în raport cu scopurile și cu rezultatele preconizate;

(2) Se acordă punctaje de la 0-10 pentru fiecare dintre cele 4 criterii;

(3) Punctajul total se calculează ca medie ponderată după cum urmează: TOTAL = C1x40% +C2x20% + C3x20% + C4x20%;

(4) Punctajul minim pentru acordarea finanțării este 7,5.

**Art. 12**

(1) Evaluarea programelor tip anuală şi acordarea finanțării se va face pe baza

următoarelor criterii:

a) **C1: măsura promovării calității arhitecturale și impactul în interiorul**

**profesiunii – 40%** – evaluează tematica, relevanța tematicii pentru mediul profesional în general și alinierea la tendințele internaționale ale profesiunii, adecvarea la condițiile locale, calitatea și deschiderea juriilor, calitatea și anvergura evenimentelor propuse și ale invitaților vizați, acoperirea geografică mai largă prin cooperări între filiale; modul de adunare, selectare și premiere a lucrărilor, asigurarea condițiilor pentru cumul de arhitectură de calitate; gradul în care programul propus poate deveni un catalizator pentru profesiune pe o arie geografică mai largă;

b) **C2: calitatea evenimentelor conexe și relevanța acestora pentru tematica**

**propusă și pentru mediul local – 20%** – evaluează măsura în care evenimentele conexe expoziției-concurs cumulează un număr cât mai mare de lucrări de calitate și angrenează un număr cât mai mare de arhitecți și personalități din domenii conexe, dar și care se adresează unui public cât mai numeros și divers;

c) **C3: măsura atragerii și angrenării publicului larg în desfășurarea programului**

**– 20%** – evaluează modul de organizare și modul de promovare a expoziției, a galei

de premiere și a evenimentelor conexe, a acțiunilor care depășesc mediul strict profesional; vizibilitatea – itinerare, accesibilitatea spațiilor în care se itinerează; catalog/broșură; planul de comunicare și promovare;

d) **C4: fezabilitatea acțiunilor și adecvarea bugetului la scopuri – 20%** –

evaluează priceperea și realismul filialei/filialelor în estimarea și dozarea resurselor în raport cu scopurile și cu rezultatele preconizate.

(2) Se acordă punctaje de la 0-10 pentru fiecare dintre cele 4 criterii;

(3) Punctajul total se calculează ca medie ponderată după cum urmează: TOTAL = C1x40% +C2x20% + C3x20% + C4x20%;

(4) Punctajul minim pentru acordarea finanțării este 7,5.

**Art. 13**

(1) Evaluarea propunerilor de itinerare de expoziții și acordarea finanțării se va face pe baza

următoarelor criterii:

a) **C1: calitatea și relevanța expoziției itinerante pentru mediul arhitectural**

**și/sau pentru publicul larg – 40%** – evaluează calitatea și relevanța tematicii, conceptului curatorial și spațial, anvergura autorilor și a lucrărilor expuse; diversitatea

categoriilor de public cărora se adresează, precum și semnificația și impactul expoziției asupra acestora;

b) **C2: modul de promovare și comunicare a acțiunii – 20%** – evaluează strategia și mijloacele de atragere a publicului din categoriile cărora se adresează;

c) **C3: corectitudinea și adecvarea bugetului la scopuri – 20%** – evaluează priceperea și realismul solicitanților în estimarea și dozarea resurselor în raport cu scopurile și cu rezultatele preconizate;

d) **C4: performanța și credibilitatea solicitanților – 20%** – evaluează probabilitățile/promisiunile solicitanților de a duce proiectul la bun sfârșit:

- experiența solicitantului (echipa), așa cum reies din componența echipei, CV-uri, parteneri și din documentele la alegere;

- încrederea pe care o inspiră solicitantul (echipa), așa cum reiese și din recomandările pe care le prezintă în dosar, în cazul debutanților. (2) Se acordă punctaje de la 0-10 pentru fiecare dintre cele 4 criterii;

(3) Punctajul total se calculează ca medie ponderată după cum urmează: TOTAL = C1x40% + C2x20% + C3x20% + C4x20%;

(4) Punctajul minim pentru acordarea finanțării este 7,5.

**Art. 14**

(1) Evaluarea proiectelor editoriale şi acordarea finanțării se va face pe baza următoarelor criterii:

a) **C1: Calitatea propunerii** – **40%** – evaluează coerența și calitatea conținutului propus, precum și a realizării tehnice;

b) **C2: Relevanța proiectului pentru mediul căruia i se adresează – 20%** –

evaluează semnificația și impactul proiectului pentru cultura/ comunitatea arhitecturală și/sau mai largă:

- oportunitatea proiectului și impactul așteptat la publicul țintă;

- relevanța în timp a proiectului (impact imediat sau pe termen mai lung);

- planul de promovare și comunicare;

- planul de distribuire;

c) **C3: Performanța și credibilitatea editurii/redacției – 10%** – evaluează probabilitățile /promisiunile de ducere la bun sfârșit a proiectului editorial;

d) **C4: Performanța și credibilitatea autorului/autorilor sau coordonatorului/coordonatorilor – 20%** – evaluează performanța și experiența echipei de a produce un conținut valoros pentru mediul căruia i se adresează;

e) **C5: Corectitudinea și adecvarea bugetului la anvergura proiectului editorial –10%** – evaluează realismul și gradul de documentare al solicitantului privind mijloacele de realizare a proiectului editorial;

(2) Se acordă punctaje de la 0-10 pentru fiecare dintre cele 5 criterii;

(3) Punctajul total se calculează ca medie ponderată după cum urmează: TOTAL = C1x40% + C2x20% + C3x10% + C4x20% + C5x10%;

(4) Punctajul minim pentru acordarea finanțării este 7,5.

**CAPITOLUL IV – ORGANIZAREA ȘI FUNCȚIONAREA COMISIILOR DE SELECȚIE ȘI EVALUARE**

**Art. 15 Comisiile**

(1) Potrivit art. 4 al prezentelor Norme, la nivelul Ordinului se pot organiza:

a) o singură comisie de selecție și evaluare pentru oferte culturale, sau, în cazul unui

număr mare de solicitări, mai multe comisii de selecție și evaluare pentru una sau mai

multe subcategorii ale ofertelor culturale, respectiv: programe/proiecte/acțiuni culturale, programe tip anuala de arhitectură, itinerare de expoziții;

b) o singură comisie de selecție și evaluare pentru proiecte editoriale sau câte o comisie de selecție și evaluare pentru fiecare subcategorie a proiectelor editoriale,

respectiv: reviste, cărți.

(2) Fiecare comisie de evaluare este formată din cel puțin 5 membri titulari şi un supleant și are un mandat de 2 ani.

(3) Fiecare membru al comisiei de evaluare semnează o declarație de imparțialitate, potrivit modelului prevăzut în anexa nr. 13.

(4) Nu pot face parte din comisia de evaluare persoanele care se află în una din următoarele situații:

a) au un interes patrimonial în legătură cu unul dintre proiectele propuse spre finanțare la categoria respectivă;

b) fac parte din organele de conducere ale unei entități care solicită finanțare la categoria respectivă;

c) fac parte din echipa unui proiect înscris spre finanțare la categoria respectivă.

**Art. 16 Atribuțiile comisiilor**

(1) Comisiile de selecție și evaluare se întrunesc la datele stabilite potrivit art. 4 alin. (4).

(2) Ședințele fiecărei comisii sunt conduse de câte un președinte, ales dintre membrii comisiei prin vot deschis.

(3) Fiecare comisie are următoarele atribuții:

a) analizează rapoartele elaborate de secretariatul comisiei

b) evaluează proiectele selectate, în baza criteriilor prevăzute la art. 11-14;

c) stabilește clasamentele pe categorii în funcție de punctajele obținute de fiecare proiect;

d) hotărăște cuantumul de finanțare al fiecărui proiect calificat;

e) alcătuiește lista finală a proiectelor calificate pentru finanțare, precum și a celor nefinanțate;

f) întocmește un raport către Ordin;

g) trimite lista finală și raportul către Ordin.

(4) Toate hotărârile fiecărei comisii se iau în plen, prin vot deschis și trebuie să întrunească majoritatea simplă a membrilor comisiei

**CAPITOLUL IV – PROCEDURA DE EVALUARE ȘI ACORDARE A FINANȚĂRII**

**Art. 17 Reguli de evaluare și acordare a finanțării**

(1) Evaluarea se face pentru fiecare categorie și subcategorie de finanțare anunțată prin

Hotărârea Colegiului director prevăzută la art. 4.

(2) Clasamentele în cadrul fiecărei subcategorii se stabilesc pe baza punctajului obținut.

(3) Vor fi luate în considerare pentru finanțare numai proiectele care au obținut punctajul minim de 7,5, chiar dacă valoarea lor cumulată este mai mică decât suma totală disponibilă pentru respectiva categorie. Sumele neacordatele se reportează.

(31) În cazul descalificării unui proiect selectat pentru finanțare sau în cazul renunțării la finanțare, sumele disponibile vor fi realocate următorului proiect clasat, dacă acesta a obținut punctajul minim de 7,5.

(4) În cazul în care toate cheltuielile din proiect sunt justificate, se va lua în considerare

cuantumul finanțării solicitat prin documentația trimisă.

(5) În cazul în care cheltuielile din proiect sau o parte a acestora sunt considerate a nu fi justificate, cuantumul finanțării va fi stabilit de către comisia de evaluare, solicitantul având posibilitatea de a adapta proiectul propus pentru a se încadra în suma acordată sau de a renunța la finanțare.

**Art. 18 Stabilirea listei finale pentru finanțare**

(1) Pentru stabilirea listei finale comisia va proceda în două faze în funcție de caz, urmărind o repartiție cât mai echitabilă a finanțării.

(2) În prima fază, proiectele vor fi admise pentru finanțare în ordinea descrescătoare a

punctajului primit, astfel încât toate proiectele calificate cu același punctaj să primească

integral finanțarea solicitată sau, dacă e cazul, potrivit prevederilor de la art. 17 alin. (5).

(3) Pentru suma rămasă în urma acestei repartiții, comisia trece la faza a doua, după cum urmează:

a) dacă există un singur proiect cu punctaj imediat inferior ultimului proiect calificat în

faza 1, iar suma rămasă în urma acestei repartiții nu acoperă 60% din suma solicitată

de acest proiect, suma se reportează.

b) dacă suma rămasă acoperă cel puțin 60% din suma solicitată de proiectul cu punctajul imediat inferior ultimului proiect calificat în faza anterioară, comisia i-o poate

acorda, solicitantul având posibilitatea de a adapta proiectul propus pentru a se încadra în suma acordată sau de a renunța la finanțare.

c) dacă există mai multe proiecte cu punctaj egal imediat inferior ultimului proiect calificat în faza 1 (proiecte în balotaj), comisia va decide în funcție de situație:

Exemplu: Proiect A/punctaj 10 ...

Proiect M/nota 8,2 = ultimul proiect acceptat pentru finanțare totală

Suma rămasă < valoarea pr.N+pr.P+pr.R

Pr. N/punctaj 8

Pr. P/ punctaj 8

Pr. R/ punctaj 8

(i) neacordarea finanțării pentru niciunul dintre aceste proiecte;

(ii)introducerea unor criterii suplimentare numai pentru proiectele aflate în balotaj, astfel încât să mai poată fi acordate finanțări în urma acestei reevaluări în limita sumei rămase;

Exemplu: să decidă finanțarea proiectelor mai mici dacă suma o permite.

(iii) împărțirea sumei rămase între aceste proiecte (proporțional cu finanțarea cerută), solicitanții având posibilitatea de a adapta proiectul propus pentru a se încadra în suma acordată sau de a renunța la finanțare;

(iv) reducerea proporțională cu maximum 2% a cuantumului de finanțare pentru proiectele anterior clasate, astfel încât să poată fi finanțate toate sau numai unele dintre proiectele aflate în balotaj, după cum hotărăște comisia în funcție de strategia adoptată în plen pentru acest caz.

(4)Toate hotărârile, precum și procesul celor două faze se trec explicit în raportul comisiei.

(5) Se întocmește lista finală cu clasamentul de punctaj și cuantumul finanțării și se semnează.

(6) Sumele rămase nealocate nu vor putea fi transferate la o altă categorie de proiecte culturale/editoriale.

(7) Activitatea comisiilor încetează în momentul trimiterii către secretariatul Ordinului a listei cu clasamentul de punctaj și cuantumul finanțării și a raportului.

**Art. 19 Comunicarea rezultatelor și acordarea finanțării**

(1) Lista finală de finanțare pe categorii, în ordinea punctajului obținut și cuantumul finanțării pentru fiecare, precum și lista solicitărilor nefinanțate, în ordinea punctajului obținut, se afișează̆ pe site-ul Ordinului, împreună cu raportul comisiei, la data stabilită prin calendarul anunțat.

(2) Secretariatul Ordinului le prezintă spre aprobare în prima ședință de Colegiu director, care se va întruni în termen de 10 zile.

(3) Finanțările acordate de comisie conform procedurii se alocă prin hotărâre a Colegiului director, numai după soluționarea contestațiilor și afișarea listei finale pe site-ul Ordinului.

**Art. 20 Transmiterea contestațiilor**

(1) Solicitanții nemulțumiți de modul de respectare a procedurii privind organizarea și

desfășurarea sesiunii de finanțare pot transmite contestații.

(2) Contestațiile se formulează în scris și se transmit la secretariatul Ordinului în termen de maximum ~~5 zile~~ *3 zile* lucrătoare de la data publicării listei de finanțare.

(3) În vederea elaborării contestației pot fi solicitate fișele de evaluare ale membrilor comisiei pentru proiectul respectiv, cu respectarea confidențialității identității evaluatorilor, fișe ce vor fi puse la dispoziție în maxim 2 zile lucrătoare.

**Art. 201 Soluționarea contestațiilor**

(1) Contestațiile vor fi soluționate de comisia de contestații desemnată pentru categoria

corespunzătoare, potrivit art. 4 alin. (4) din prezentele Norme.

(2) Comisiile de contestații vor fi formate fiecare din câte 3 membri titulari și 2 supleanți, cu un mandat de 2 ani.

(3) Fiecare membru al comisiei de contestații semnează o declarație de imparțialitate, potrivit modelului prevăzut în anexa nr. 14.

(4) Nu pot face parte din comisia de contestații persoanele care se află în una din următoarele situații:

a) au un interes patrimonial în legătură cu unul dintre proiectele propuse spre finanțare

la categoria respectivă;

b) fac parte din organele de conducere ale unei entități care solicită finanțare la categoria respectivă;

c) fac parte din echipa unui proiect înscris spre finanțare la categoria respectivă.

(5) Comisiile de contestații analizează aspectele invocate în fiecare caz în parte, coroborate cu informațiile cuprinse în raportul și fișele de evaluare ale membrilor comisiei de evaluare și decid dacă a fost respectată procedura privind organizarea și desfășurarea sesiunii de finanțare, în termen de 2 zile lucrătoare.

*(6) În situația în care comisia de contestații constată nerespectarea procedurii procedează la reevaluarea secțiunii din proiect și constată dacă proiectul obține punctajul necesar atribuirii finanțării. În cazul neatingerii punctajului necesar obținerii finanțării respinge contestația. Dacă în urma evaluării, proiectul obține punctajul necesar finanțării, comisia admite contestația și transmite Colegiului director al OAR solicitarea de a finanța proiectul din fondul special constituit pentru neregulile procedurale care pot interveni în timpul jurizării. În baza Hotărârii Colegiului director, proiectul a cărei contestație a fost admisă va primi finanțarea în limitele stabilite de comisia de contestații.*

(7) Rezultatele finale, în urma soluționării contestațiilor, se afișează pe site-ul Ordinului în data stabilită prin calendarul anunțat.

**CAPITOLUL V – ÎNCHEIEREA CONTRACTULUI**

**Art. 21**

(1) Beneficiarii finanțării au obligația să încheie contractul de finanțare cu OAR pentru proiectul care a obținut finanțare în cel mult 30 de zile de la data comunicării rezultatului final, potrivit modelului prevăzut în anexa nr. 9 pentru proiecte culturale, respectiv, în anexa nr. 10 pentru proiectele editoriale.

(2) În cazul în care contractul de finanțare nu se încheie în termenul de 30 de zile, din culpa solicitantului, finanțarea va fi anulată.

*(3) Contractul de finanțare (anexa 9, respectiv anexa 10) completat de către beneficiar și bugetul actualizat conform comisiilor de evaluare vor fi verificate din punct de vedere juridic și financiar, urmând ca aceste documente să fie transmise astfel :*

*- contractul de finanțare semnat va fi încărcat pe platforma electronică și transmis în două exemplare la sediul OAR;*

*- bugetul de venituri și cheltuieli va fi încărcat pe platforma electronică.*

~~(3) La contractul de finanțare Beneficiarul finanțării~~ *~~va anexa certificatul de înregistrare fiscală al organizației/instituției~~*~~, bugetul de venituri și cheltuieli al proiectului cultural ACTUALIZAT sau fișa de calcul economic pentru proiecte editoriale precum și acordul de prelucrare a datelor cu caracter personal (anexa nr. 15).~~

(4) Tranșele de finanțare se stabilesc prin contract, în acord cu nevoile și specificul solicitării, însă numărul acestora nu poate fi mai mare de 3.

(41) Prima tranșă va fi de maximum 30% din suma aprobată și se va plăti beneficiarului finanțării la termenul stabilit în contract.

(5) Ultima tranșă va fi de minimum 10% din valoarea finanțării și va fi acordată numai după îndeplinirea tuturor obligațiilor contractuale.

(6) Durata totală a contractului de finanțare poate fi extinsă prin act adițional, pentru cel mult un an de zile față de termenul stabilit la momentul semnării contractului, în cazuri temeinic și obiectiv justificate.

**CAPITOLUL VI – RAPORTĂRI PRIVIND UTILIZAREA FINANŢĂRII**

**Art. 22**

*Persoanele juridice, persoanele fizice autorizate, organizațiile sau instituțiile* care au primit finanțări din bugetul timbrului arhitecturii au obligația să prezinte *la solicitarea tranșelor* raportarea intermediară corespunzătoare tranșei de finanțare stabilite prin contract, conform anexei nr. 11 pentru proiecte culturale, respectiv anexa nr. 11\_1 pentru proiecte editoriale. Pentru decontul final se va transmite raportarea finală, potrivit modelului prezentat în anexa nr. 11.

**Art. 23**

(1) În cazul rezilierii contractului de finanțare, ca urmare a neîndeplinirii nemotivate a unor obligații contractuale, beneficiarul finanțării este obligat să returneze Ordinului, integral sau parțial, după caz, sumele primite.

(2) Returnarea integrală sau parțială a finanțării se va stabili pe baza unui raport privind

situația derulării proiectului. Raportul *va conține explicații cu privire la neimplementarea proiectului și la măsurile care au fost luate pentru îndeplinirea obligațiilor contractuale și* ~~fi întocmit de coordonatorul şi de responsabilul financiar ai proiectului şi~~ *va fi analizat de Colegiul director al Ordinului.*

**CAPITOLUL VII – COMUNICARE ȘI PROMOVARE**

**Art. 24**

(1) Beneficiarii finanțărilor au obligația de a menționa pe toate materialele de promovare: *Proiect susținut de Ordinul Arhitecților din România din timbrul de arhitectură.* Pentru proiectele culturale/editoriale bilingve: *This project is supported by the Romanian Order of Architects, from the Architectural Stamp Duty.*

(11) În cazul proiectelor editoriale mențiunile de la alin (1) vor fi tipărite direct pe carte/revistă.

(2) Beneficiarii finanțărilor au obligația de a integra logoul Ordinului Arhitecților din România - timbrul de arhitectură pe toate materialele de promovare, conform  Ghidului de folosire a logoului OAR.

(21) În cazul proiectelor editoriale logoul menționat la alin. (2) va fi aplicat direct pe carte/revistă.

(3) Beneficiarii finanțărilor vor anunța Ordinul de orice eveniment public organizat în cadrul sau în legătură cu proiectul finanțat, în condițiile și termenele prevăzute în contractul de finanțare.

(4) Beneficiarii finanțărilor vor pune la dispoziția Ordinului pe parcursul proiectului, cu ocazia fiecărui eveniment public organizat în cadrul sau în legătură cu acesta, în termenele prevăzute în contract, materiale de promovare. Conținutul recomandat al acestora este:

- un text de anunț al evenimentului respectiv / comunicat de presă oficial (în format Microsoft Word sau orice alt format editabil);

- imagini/afișe/flyere sau orice material grafic de promovare al evenimentului

(Imaginile vor fi creditate și vor fi libere de copyright.).

(5) Beneficiarii finanțărilor vor transmite Ordinului link-uri către site-uri *și alte canale de comunicare online* unde apar alte informații suplimentare legate de proiect, autori, context.

**Art. 25**

La finalul proiectului, beneficiarul finanțării va transmite Ordinului în format electronic editabil o fișă sintetică după modelul din:

a) anexa nr. 12 la prezentele Norme în cazul programelor/proiectelor/acțiunilor culturale, a programelor tip anuală de arhitectură și a itinerărilor de expoziții, sau b) anexa nr. 12 la prezentele Norme în cazul proiectelor editoriale.

**CAPITOLUL VIII - DISPOZIȚII TRANZITORII**

**Art. 26**

Ofertele culturale și proiectele editoriale selectate în vederea finanțării în cadrul sesiunilor de finanțare anterioare adoptării prezentelor Norme metodologice, a căror implementare continuă după intrarea în vigoare a prezentelor Norme, vor fi supuse normelor în vigoare la momentul acordării finanțării și încheierii contractelor de finanțare.

**Anexe**

Anexa 1 – Cerere de finanțare programe/proiecte/acțiuni culturale

Anexa 2 – Cerere de finanțare programe tip anuală de arhitectură

Anexa 3 – Cerere de finanțare itinerare expoziții

Anexa 4 – Cerere de finanțare proiecte editoriale

Anexa 5 – Buget proiecte culturale, programe tip anuală de arhitectură și itinerare expoziții

Anexa 6 – Fișa de calcul economic proiecte editoriale

Anexa 7 – Model scrisoare de recomandare

Anexa 8 – Declarație pe proprie răspundere

Anexa 9 – Contract de finanțare pentru proiecte culturale

Anexa 10 – Contract de finanțare pentru proiecte editoriale

Anexa 11 – Formular pentru raportări proiecte culturale

Anexa 11\_1 – Formular pentru raportări proiecte editoriale

Anexa 12 – Fișă sintetică arhivă online proiecte culturale

Anexa 12\_1 – Fișă sintetică arhivă online proiecte editoriale

Anexa 13 – Declarație de imparțialitate – membru al comisiei de selecție, evaluare și acordare a finanțării

Anexa 14 – Declarație de imparțialitate –membru al comisiei de contestații

Anexa 15 – Acord de prelucrare a datelor cu caracter personal.